b'\n_START_ARTICLE_\n28 tednov pozneje\n_START_SECTION_\nVsebina\n_START_PARAGRAPH_\nKo je izbruhnil virus besa, se Don, njegova \xc5\xbeena Alice in \xc5\xa1e \xc5\xa1tirje pre\xc5\xbeiveli skrivajo v ko\xc4\x8di v okolici Londona. Ko zasli\xc5\xa1ijo prestra\xc5\xa1enega de\xc4\x8dka razbijati na vrata, ga spustijo noter, vendar hitro ugotovijo, da so mu oku\xc5\xbeeni sledili. Oku\xc5\xbeeni pobijejo ostale, Don in Alice pa zbe\xc5\xbeita v zgornje nadstropje z de\xc4\x8dkom. Don prepri\xc4\x8duje Alice naj pusti de\xc4\x8dka in pobegne, vendar ga ona zavrne. Don jih zapusti in oku\xc5\xbeeni vdrejo v sobo. Don medtem komaj zve\xc5\xbei in pobegne z motornim \xc4\x8dolnom._NEWLINE_Ko oku\xc5\xbeeni pomrejo od lakote, Natove enote prevzamejo nadzor nad Veliko Britanijo. 28 tednov pozneje, enota pod ameri\xc5\xa1kim vodstvom, pod nadzorom brigadnega generala Stona, naseljuje naseljence. Med novimi pri\xc5\xa1leki sta tudi Donova in Alicina otroka, Tammy in Andy, ki sta bila izven dr\xc5\xbeave med izbruhom virusa. Name\xc5\xa1\xc4\x8dena sta v Obmo\xc4\x8dje 1, varnostno cono v mestnem obmo\xc4\x8dju Isle of Dogs, ki ga varuje ameri\xc5\xa1ka vojska. \xc4\x8clan posebnih enot, ostrostrelec narednik Doyle in njegov prijatelj Flynn, pilot helikopterja, sta ena izmed zadol\xc5\xbeenih za nadzor obmo\xc4\x8dja. Tammy in Andy se tako preselita k svojemu o\xc4\x8detu, katerega je re\xc5\xa1ila ameri\xc5\xa1ka vojska. O\xc4\x8de jima tam pove, je njuna mati umrla._NEWLINE_Tisto no\xc4\x8d Andy sanja, da pozablja na mamin obraz, zato se Tammy in Andy izmuzneta iz varne cone in pobegneta domov, kjer zbereta fotografije in ostale spominke. Andy v \xc5\xa1oku najde Alice neoku\xc5\xbeeno, vendar v ne preve\xc4\x8d dobrem stanju, na podstre\xc5\xa1ju. Trojico kmalu najdejo vojaki in jih vrnejo v Obmo\xc4\x8dje 1. Alice odpeljejo v sobo za karanteno, kjer ugotovijo, da je nosilka virusa besa. Don nenajavljen obi\xc5\xa1\xc4\x8de Alice in jo prosi odpu\xc5\xa1\xc4\x8danja. Alice mu odpusti in mu pove, da ga ljubi. Ko se poljubita se Don oku\xc5\xbei in kruto ubije Alice, nato pa pobegne._NEWLINE_General Stone uka\xc5\xbee, da se v Obmo\xc4\x8dju 1 vzpostavi karantena. Civiliste tako zaprejo v varne sobe, vendar tja pride tudi Don oku\xc5\xbei veliko \xc5\xa1tevilo ljudi. Vodja za medicino v ameri\xc5\xa1ki vojski, Scarlet, re\xc5\xa1i Tammy in Andya, medtem ko je ostalim vojakom ukazano streljati tudi na civiliste. Doyle, ki ni mogel izpolniti ukazov, tako pobegne skupaj s Scarlet, Tammy in Andyem. General Stone uka\xc5\xbee, da se Obmo\xc4\x8dje 1 zbombardira, vendar kljub vsemu oku\xc5\xbeeni skupaj z Donom pre\xc5\xbeivijo. Scarlet pove Doylu, da sta otroka lahko klju\xc4\x8d do zdravila proti virusu in zato morata pre\xc5\xbeiveti. Flynn prispe s helikopterjem, vendar no\xc4\x8de s sabo vzeti nikogar drugega razen Doyla, saj bi jih lahko sestrelili, ker bi preva\xc5\xbeal morebitno oku\xc5\xbeene ljudi._NEWLINE_Flynn preko radia pove Doylu, da ga bo pobral na stadionu Wembley, vendar se naj znebi civilistov. Doyle to ignorira in se skupaj s Scarlet, Tammy in Andyem odpravi proti Wembleyu. Zate\xc4\x8dejo se v avto na cesti, da bi pre\xc5\xbeiveli \xc5\xbeiv\xc4\x8dni plin, ki ga je vojska spustila, da bi pobila oku\xc5\xbeene. Ker avta ne morejo pri\xc5\xbegati se Doyle \xc5\xbertvuje in se odpravi potiskat avto, ko ga \xc5\xbeivega za\xc5\xbegejo. Scarlet jih odpelje v Londonsko podzemno \xc5\xbeeleznico, kjer nadaljujejo pe\xc5\xa1. Tam jih napade Don, ubije Scarlet in ugrizne Andya. Tammy ustreli Dona, preden uspe ta ubiti Andya, za katerega se izka\xc5\xbee da ne ka\xc5\xbee simptomov, vendar je prena\xc5\xa1alec bolezni. Skupaj nadaljujeta pot do Wembleya, kjer ju pobere Flynn in ju odpelje \xc4\x8dez Rokavski preliv v Francijo, kot mu je prej to naro\xc4\x8dil Doyle._NEWLINE_28 dni pozneje, glas s francoskim naglasom prosi za pomo\xc4\x8d preko radia v Flynnovem zapu\xc5\xa1\xc4\x8denem helikopterju. Skupina oku\xc5\xbeenih te\xc4\x8de skozi predor, za katerega se izka\xc5\xbee da gre za Pari\xc5\xa1ko podzemno \xc5\xbeeleznico, v ozadju pa je videti Eifflov stolp.'